CELEX: 32014R0097
Language: lv
Date: 2014-02-03 00:00:00
Title: Komisijas Regula (ES) Nr. 97/2014 ( 2014. gada 3. februāris ), ar ko groza III pielikumu Eiropas Parlamenta un Padomes Regulai (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību

4.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 33/1
            
         
      KOMISIJAS REGULA (ES) Nr. 97/2014
   (2014. gada 3. februāris),
   ar ko groza III pielikumu Eiropas Parlamenta un Padomes Regulai (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 15. janvāra Regulu (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1576/89 (1) un jo īpaši tās 17. panta 8. punktu,
   tā kā:
   
               (1)
            
            
               Saskaņā ar Gvatemalas tiesību aktiem izveidotā sabiedrība Asociación Nacional de Fabricantes de Alcoholes y Licores ir iesniegusi pieteikumu reģistrēt nosaukumu “Ron de Guatemala” kā ģeogrāfiskas izcelsmes norādi Regulas (EK) Nr. 110/2008 III pielikumā atbilstīgi procedūrai, kas noteikta minētās regulas 17. panta 1. punktā. “Ron de Guatemala” ir rums, ko tradicionāli ražo Gvatemalā.
            
         
               (2)
            
            
               Lai rosinātu iebildumu procedūru, “Ron de Guatemala” tehniskā dokumentācija ar šā dzēriena galvenajām īpašībām un parametriem saskaņā ar Regulas (EK) Nr. 110/2008 17. panta 6. punktu tika publicēta Eiropas Savienības Oficiālajā Vēstnesī
                   (2).
            
         
               (3)
            
            
               Saskaņā ar Regulas (EK) Nr. 110/2008 17. panta 7. punktu Francija un vairāki Francijas ruma ražotāji iesniedza iebildumus pret nosaukuma “Ron de Guatemala” kā ģeogrāfiskas izcelsmes norādes reģistrāciju, pamatojoties uz to, ka produkta specifikācija un ruma definīcija Gvatemalas tiesību aktos, uz kuriem sniegta atsauce tehniskajā dokumentācijā, neatbilst minētās regulas II pielikuma 1. kategorijā sniegtajai ruma definīcijai un citām minētās regulas prasībām – galvenokārt saistībā ar aizliegumu ruma ražošanā izmantot aromatizētājus, krāsvielas un saldinātājus, ar noteikumiem par izmantojamām izejvielām, ar pievienojamā ūdens kvalitāti un ar aprakstā norādīto produkta vecumu, noformējumu vai marķējumu.
            
         
               (4)
            
            
               “Ron de Guatemala” reģistrācijas pieteikumā ietverts detalizēts produkta apraksts, kas atbilst aprakstam Regulas (EK) Nr. 110/2008 II pielikuma 1. kategorijā un citām minētās regulas prasībām. Minētais apraksts liecina par to, ka “Ron de Guatemala” ražošanas noteikumi ir stingrāki par noteikumiem, ko piemēro šajā valstī ražotajam parastajam rumam.
            
         
               (5)
            
            
               Pieteikums “Ron de Guatemala” kā ģeogrāfiskas izcelsmes norādes reģistrēšanai atbilst Regulas (EK) Nr. 110/2008 17. pantā izklāstītajiem nosacījumiem. Komisija uzskata, ka, ņemot vērā tehnisko dokumentāciju, produkts atbilst attiecīgajām Savienības tiesību aktu prasībām.
            
         
               (6)
            
            
               Ievērojot iepriekšminēto, Komisija uzskata, ka iemesli, kas minēti iebildumos pret “Ron de Guatemala” kā ģeogrāfiskas izcelsmes norādes reģistrēšanu Regulas (EK) Nr. 110/2008 III pielikumā saistībā ar minētās regulas nosacījumu neizpildi, ir nepamatoti.
            
         
               (7)
            
            
               Nosaukums “Ron de Guatemala” būtu jāreģistrē Regulas (EK) Nr. 110/2008 III pielikumā kā ģeogrāfiskas izcelsmes norāde.
            
         
               (8)
            
            
               Tāpēc Regula (EK) Nr. 110/2008 būtu attiecīgi jāgroza.
            
         
               (9)
            
            
               Šajā regulā paredzētie pasākumi ir saskaņā ar Stipro alkoholisko dzērienu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 110/2008 III pielikuma produkta kategorijā “1. Rums” pievieno šādu ierakstu:
   
      
                   
               
               
                  “Ron de Guatemala
                  
               
               
                  Gvatemala”
               
            
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 3. februārī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 39, 13.2.2008., 16. lpp.
   
      (2)  OV C 168, 14.6.2012., 9. lpp.